CELEX: 32020D2199
Language: el
Date: 2020-12-08 00:00:00
Title: Απόφαση (ΚΕΠΠΑ) 2020/2199 της Επιτροπής Πολιτικής και Ασφάλειας της 8ης Δεκεμβρίου 2020 για το διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2020)

23.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 434/54
               
            
         ΑΠΟΦΑΣΗ (ΚΕΠΠΑ) 2020/2199 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 8ης Δεκεμβρίου 2020
         για το διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, τρίτο εδάφιο,
         Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1), και ιδίως το άρθρο 7 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της EUCAP Sahel Mali, περιλαμβανομένης της απόφασης για το διορισμό αρχηγού αποστολής.
                  
               
                     (2)
                  
                  
                     Στις 18 Σεπτεμβρίου 2017, η Επιτροπή Πολιτικής και Ασφάλειας εξέδωσε την απόφαση (ΚΕΠΠΑ) 2017/1780 (2), διορίζοντας τον κ. Philippe RIO ως αρχηγό αποστολής της EUCAP Sahel Mali από την 1η Οκτωβρίου 2017 έως τις 14 Ιανουαρίου 2018.
                  
               
                     (3)
                  
                  
                     Στις 21 Φεβρουαρίου 2019, το Συμβούλιο εξέδωσε την απόφαση (ΚΕΠΠΑ) 2019/312 (3), παρατείνοντας την εντολή της EUCAP Sahel Mali έως τις 14 Ιανουαρίου 2021.
                  
               
                     (4)
                  
                  
                     Η θητεία του κ. Philippe RIO ως αρχηγού αποστολής της EUCAP Sahel Mali παρατάθηκε σε τακτικά χρονικά διαστήματα, πιο πρόσφατα έως τις 31 Δεκεμβρίου 2020 με την απόφαση (ΚΕΠΠΑ) 2020/888 της Επιτροπής Πολιτικής και Ασφάλειας (4).
                  
               
                     (5)
                  
                  
                     Στις 25 Νοεμβρίου 2020, ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε το διορισμό του κ. Hervé FLAHAUT ως αρχηγού αποστολής της EUCAP Sahel Mali από την 1η Ιανουαρίου 2021 έως τις 14 Ιανουαρίου 2021,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Hervé FLAHAUT διορίζεται αρχηγός αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) από την 1η Ιανουαρίου 2021 έως τις 14 Ιανουαρίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιανουαρίου 2021.
         
         
            Βρυξέλλες, 8 Δεκεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 113 της 16.4.2014, σ. 21.
         
            (2)  Απόφαση (ΚΕΠΠΑ) 2017/1780 της Επιτροπής Πολιτικής και Ασφάλειας, της 18ης Σεπτεμβρίου 2017, για τον διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2017) (ΕΕ L 253 της 30.9.2017, σ. 37).
         
            (3)  Απόφαση (ΚΕΠΠΑ) 2019/312 του Συμβουλίου, της 21ης Φεβρουαρίου 2019, για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 51 της 22.2.2019, σ. 29).
         
            (4)  Απόφαση (ΚΕΠΠΑ) 2020/888 της Επιτροπής Πολιτικής και Ασφάλειας, της 23ης Ιουνίου 2020, για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2020) (ΕΕ L 205 της 29.6.2020, σ. 18).